รองนายกรัฐมนตรีและรัฐมนตรีว่าการกระทรวงกลาโหม ขอบคุณเจ้าหน้าที่ฝ่ายความมั่นคง และเชื่อว่าทุกฝ่ายจะร่วมกันดูแลบ้านเมือง หลังเลือกตั้งด้วยความสงบเรียบร้อย
รองนายกรัฐมนตรีและรัฐมนตรีว่าการกระทรวงกลาโหม ขอบคุณเจ้าหน้าที่ฝ่ายความมั่นคง และเชื่อว่าทุกฝ่ายจะร่วมกันดูแลบ้านเมือง หลังเลือกตั้งด้วยความสงบเรียบร้อยพลโท คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวขอบคุณเจ้าหน้าที่ฝ่ายความมั่นคงทุกคน ทั้งทหาร ตำรวจ และฝ่ายปกครองที่สนับสนุนการทำงานของคณะกรรมการการเลือกตั้ง ( กกต.) ในพื้นที่ เตรียมความพร้อมและทำหน้าที่ดูแลสถานการณ์ความสงบและความปลอดภัยทุกพื้นที่ทั่วประเทศ ในห้วงการเลือกตั้งทั่วไปที่ผ่านมาด้วยความเรียบร้อยพร้อมทั้งกำชับขอให้ฝ่ายความมั่นคง ยังคงทำหน้าที่ดูแลและติดตามสถาการณ์ความสงบเรียบร้อย หลังการเลือกตั้งในภาพรวมต่อไป โดยให้สนับสนุนกระบวนการทำงานของ กกต.ต่อเนื่อง โดยเฉพาะการทำงานของเจ้าหน้าที่ตำรวจ สนับสนุนกระบวนการยุติธรรมหลังการเลือกตั้ง ต้องเป็นกลางและตรงไปตรงมารองนายกรัฐมนตรีและรัฐมนตรีว่าการกระทรวงกลาโหม ยังแสดงความชื่นชมประชาชน ที่ออกมาใช้สิทธิ์เลือกตั้งจำนวนมาก และร่วมกันรักษาบรรยากาศการเลือกตั้งทั่วไปที่ผ่านมา ให้เป็นไปด้วยความเรียบร้อย โดยเฉพาะคนรุ่นใหม่ที่สนใจและมีส่วนร่วมทางการเมืองมากขึ้น ซึ่งถือว่าเป็นอีกมิติใหม่ของพัฒนาการทางการเมืองที่ดีขึ้น เชื่อว่าทุกฝ่ายจะใช้โอกาสสำคัญนี้ มีส่วนร่วมกันขับเคลื่อนพัฒนาประเทศในวิถีประชาธิปไตย ด้วยความสงบเรียบร้อยไปด้วยกัน